Sake se 5 gewildste vir die week tot 25 Aug. | Netwerk24
Sake se 5 gewildste vir die week tot 25 Aug.
Deur Petrus Malherbe 24 Augustus 2019 06:30
Nuwe wysigings aan die Nasionale Kredietwet maak dit in bepaalde gevalle moontlik vir verbruikers om by die Nasionale Kredietreguleerder aansoek te doen dat hul skuld uitgewis word. Maar dit beteken nie jy kan nou net wild en wakker skuld maak in die hoop dat dit afgeskryf gaan word nie. Lees hier wat die meeste gelees is op Netwerk24 Sake die afgelope week.
Beteken wysigings aan die Nasionale Kredietwet jy kan nou net wild en wakker klere op skuld aankoop?Foto: Unsplash
1. Skuldwet: Verbruikers moet versigtig wees
Die wet wat vir die "uitwissing van skuld na willekeur" voorsiening maak, is pas deur pres. Cyril Ramaphosa bekragtig. Hoe raak dit jou en kan jy maar opgewonde raak oor die vooruitsig van skuld aangaan?
Ons het die onderwerp vandeesweek volledig ondersoek.
2. Kykers van dié gru-porno se inligting lek
O jitte! Meer as 'n miljoen gereelde besoekers aan 'n Japanse webwerf wat sogenaamde hentai-pornografie wys, se persoonlike inligting het uitgelek. Dit sluit in die persone se gebruikersname, e-posadresse sowel as die video's waarna hulle gekyk het.
LEES OOK: Het jy al pornografie aanlyn gekyk? Lees dan hier
3. Dié 3 woorde kan jou lewe red
Was jy al ooit in 'n noodgeval, maar geen idee gehad waar jy jou op daai oomblik bevind nie? Nooddienspersoneel kan nou tegnologie benut om maklik enige plek op aarde te vind, sonder dat die persoon in nood 'n moeilike adres, of selfs GPS-koördinate, hoef te gee.
4. Parkeer hier vir R1,25 m.
Almal wil 'n huisie by die see hê, maar wat van 'n parkeerplek? As dit in jou smaak val, kan jy dalk hierdie parkeerplek in die Kaapse rykmansbuurt Clifton oorweeg wat nou in die mark is.
5. 'Aaklige' syfers van Mr Price ná swak modekeuses
Die Mr Price-groep het vandeesweek 'n "aaklige" handelsoorsig uitgereik nadat hy 'n fout begaan het met sy modes en meer afslag moes gee om van die voorraad ontslae te raak.
6. Virgin Active begin personeel aflê:Geen klub gaan egter gesluit word nie.
7. Jan Taks skors omstrede IT-hoof:Dis onbekend of sy toe beskerming teen haarself gekry het.
8. DStv word goedkoper, maar nie in SA:Dis wel goeie nuus as jy in Kenia of Uganda woon.
9. 'Help ons,' pleit wolboere by banke:Afgesien van die wolbedryf wat swaarkry, stagneer lam- en kalfpryse ook.